SIARAN MEDIA MENTERI PENGANGKUTAN MALAYSIA PELABUHAN KLANG PECAH REKOD DALAM PENGENDALIAN KONTENA Pelabuhan Klang telah berjaya memecahkan rekod jumlah pengendalikan kontena sebanyak 13.64 juta TEU setakat 28 Disember 2021. Walaupun menghadapi pelbagai cabaran seperti Covid-19 serta kesan kekurangan kontena, kesesakan pelabuhan dan yang terkini iaitu keadaan cuaca buruk, namun Pelabuhan Klang telah berjaya dan telah mencapai prestasi cemerlang dengan mengatasi rekod tahun 2019 sebanyak 13.58 juta TEU. Kerajaan telah mengambil satu langkah proaktif bagi memudahkan sektor Pelabuhan dan Logistik Malaysia semasa pandemik, iaitu dengan memastikan industri terus mara memenuhi permintaan pasaran domestik dan antarabangsa. Bagi pengguna yang memanfaatkan platform e-dagang, beberapa pakej rangsangan ekonomi telah diperkenalkan bagi mempercepatkan proses pengedaran dan penghantaran termasuk juga pelancaran program vaksinasi untuk pekerja sektor pelabuhan dan logistik pada Jun 2021 telah sedikit sebanyak memberikan jaminan dan perlindungan kepada industri untuk meneruskan operasi secara penuh. Sebahagian besar kejayaan ini adalah hasil komitmen dan usaha bersepadu daripada pemain logistik dan agensi kerajaan di Pelabuhan Klang yang diketuai oleh Lembaga Pelabuhan Kelang. Operator terminal di Pelabuhan Klang iaitu Northport dan Westports menguruskan operasi dengan cemerlang untuk mengendalikan jumlah tambahan dengan mengoptimumkan sumber yang ada dan bergantung kepada peningkatan penggunaan pendigitalan untuk mengatasi pelbagai cabaran.
Dengan pembukaan semula ekonomi global secara beransur-ansur pada tahun 2021, jumlah operasi kontena yang dikendalikan di Pelabuhan Klang telah memperoleh semula momentumnya. Sehingga November 2021 (berbanding Januari hingga November 2020), jumlah import mencatatkan pertumbuhan sebanyak 5.8% berbanding prestasi tahun 2020 manakala eksport pula menyaksikan pertumbuhan sebanyak 4.8%, manakala transhipment meningkat sebanyak 5.6%. Walaupun banjir baru-baru ini telah memberi kesan ketara kepada operasi pelabuhan, jumlah pengendalian kontena harian Pelabuhan Klang dijangka bakal mencapai 13.75 juta TEU menjelang akhir tahun, dan pencapaian ini merupakan prestasi sejak operasi kontena bermula pada 1973. Tinjauan untuk tahun 2022 pula kekal optimistik terhadap pertumbuhan akan datang memandangkan kelebihan daya saing Pelabuhan Klang sebagai hab logistik terkemuka di Asia, lokasi geografinya yang strategik ditambah pula dengan dasar proaktif Kerajaan yang diharap dapat mengukuhkan lagi industri logistik. DATUK SERI IR. DR. WEE KA SIONG MENTERI PENGANGKUTAN MALAYSIA 29 DISEMBER 2021 TAMAT- Tentang MOT: Kementerian Pengangkutan Malaysia bertekad untuk menjadi peneraju transformasi sistem pengangkutan yang bersepadu, efisien dan selamat dengan memperkasakan sistem pengangkutan berteraskan teknologi sebagai pemangkin pembangunan negara. Pertanyaan Media Kementerian Pengangkutan Malaysia Unit Komunikasi Korporat Tel +603 8892 1006 (Setiausaha Akhbar) +603 8892 1027 (Unit Komunikasi Korporat) +603 8892 0208 sua@mot.gov.my Faks E-mel